Varlinka
54°50′8″ š. pl. 25°8′25″ r. ilg.﻿ / ﻿54.83556°š. pl. 25.14028°r. ilg.﻿ / 54.83556; 25.14028 Varlinka arba Varlinis – ežeras Lietuvoje, Vilniaus rajone, 6 km į pietryčius nuo Maišiagalos. Ežero ilgis iš šiaurės rytų į pietvakarius – 0,16 km, plotis – iki 0,13 km. Altitudė 150,9 m. Krantai žemi, pelkėti, tik rytinis krantas aukštas. Krantai apaugę medžiais ir krūmais. Šiaurinėje pakrantėje stūkso miškelis, į rytus plyti pievos, į vakarus nuo ežero įrengti golfo laukai. Pietvakariuose išteka upelis link netoliese telkšančio Notiškio ežero (Vilnojos baseinas).